**Návrh**

# ZÁKON

## z ..... 2021,

## ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z. a zákona č. 154/2019 Z. z. sa mení a dopĺňa takto:

1. § 3 sa dopĺňa písmenom j), ktoré znie:

„j) účastníkom trhu osoba, ktorá vstupuje na trh s poľnohospodárskymi komoditami, poľnohospodárskymi výrobkami alebo potravinami vyrobenými z poľnohospodárskych komodít ako výrobca, spracovateľ alebo obchodník na ktorejkoľvek úrovni.“.

1. V § 5 ods. 3 sa vypúšťa písmeno b).

Doterajšie písmená c) až i) sa označujú ako písmená b) až h).

1. V § 5 ods. 3 písm. c) sa slová „orgánom Národnej rady“ nahrádzajú slovami „Národnej rade“.
2. V § 5 ods. 3 sa vypúšťa písmeno f).

Doterajšie písmená g) a h) sa označujú ako písmená f) a g).

1. V § 6 ods. 1, ods. 2 písm. a), ods. 3 písm. a) a § 7 ods. 1 sa slová „písm. i)“ nahrádzajú slovami „písm. g)“.
2. V § 10 ods. 1 písmeno g) znie:

„g) získava od účastníka trhu údaje, ktoré sa týkajú alebo súvisia s poľnohospodárskymi komoditami, poľnohospodárskymi výrobkami alebo potravinami vyrobenými z poľnohospodárskych komodít (ďalej len „monitorovanie trhu“), spracúva a uchováva poskytnuté údaje od účastníka trhu pri monitorovaní trhu; spracované údaje

1. poskytuje ministerstvu pôdohospodárstva a v rozsahu a spôsobom podľa osobitných predpisov33a) Komisii,

2. zverejňuje na svojom webovom sídle formou cenových prehľadov a správ.“.

Poznámka pod čiarou k odkazu 33a znie:

„33a) Napríklad čl. 11 a 12 vykonávacieho nariadenia Komisie (EÚ) 2017/1185 z 20. apríla 2017, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie (Ú. v. EÚ L 171, 4.7.2017) v platnom znení.“.

1. V § 10 ods. 1 sa za písmeno g) vkladá nové písmeno h), ktoré znie:

„h) vykonáva kontrolu úplnosti a správnosti poskytnutých údajov od účastníka trhu pri monitorovaní trhu podľa § 20 (ďalej len „kontrola poskytnutých údajov“),“.

Doterajšie písmená h) až r) sa označujú ako písmená i) až s).

1. V § 10 sa odsek 1 dopĺňa písmenami t) a u), ktoré znejú:

„t) prideľuje identifikačné číslo dielom pôdnych blokov a vedie ich evidenciu,

u) zabezpečuje cyklickú obnovu dielov pôdnych blokov a systém identifikácie poľnohospodárskych pozemkov vrátane aktualizácie ich registrov.“.

1. V § 13 ods. 4 sa na konci vypúšťa bodka a pripájajú sa tieto slová: „a v prípade nezrovnalosti podľa osobitných predpisov60a) aj orgánu, ktorý zabezpečuje ochranu finančných záujmov Európskej únie.60b)“.

Poznámky pod čiarou k odkazom 60a a 60b znejú:

„60a) Čl. 3 delegovaného nariadenia Komisie (EÚ) 2015/1971 z 8. júla 2015, ktorým sa do nariadenia Európskeho parlamentu a Rady (EÚ) č. 1306/2013 dopĺňajú osobitné ustanovenia k oznamovaniu nezrovnalostí týkajúcich sa Európskeho poľnohospodárskeho záručného fondu a Európskeho poľnohospodárskeho fondu pre rozvoj vidieka a ktorým sa zrušuje nariadenie Komisie (ES) č. 1848/2006 (Ú. v. EÚ L 293, 10.11.2015).

Čl. 2 vykonávacieho nariadenia Komisie (EÚ) 2015/1975 z 8. júla 2015, ktorým sa podľa nariadenia Európskeho parlamentu a Rady (EÚ) č. 1306/2013 stanovuje frekvencia a formát správ o nezrovnalostiach, pokiaľ ide o Európsky poľnohospodársky záručný fond a Európsky poľnohospodársky fond pre rozvoj vidieka (Ú. v. EÚ L 293, 10.11.2015).

60b) § 5 ods. 1 zákona č. 292/2014 Z. z.“.

1. V § 13 ods. 5 sa na konci pripájajú tieto slová: „a v prípade nezrovnalosti podľa osobitných predpisov60a) aj orgánu, ktorý zabezpečuje ochranu finančných záujmov Európskej únie“.
2. V § 13 odsek 9 znie:

„(9) V prípadoch hodných osobitného zreteľa sa správa o zistenej nezrovnalosti nepredkladá prijímateľovi podľa odsekov 4 a 5, ak je zo spáchania trestného činu, priestupku alebo iného správneho deliktu podozrivý

a) prijímateľ, partner, štatutárny orgán, zamestnanec alebo osoba konajúca v mene a na účet prijímateľa alebo partnera, alebo

b) štatutárny orgán, zamestnanec alebo osoba konajúca v mene a na účet platobnej agentúry alebo ministerstva pôdohospodárstva.“.

Poznámky pod čiarou k odkazom 61 a 62 sa vypúšťajú.

1. V citácii poznámky pod čiarou k odkazu 63 sa slová „čl. 6“ nahrádzajú slovami „čl. 5“.
2. V § 13 ods. 10 sa na konci pripájajú tieto slová: „maximálne do dvojnásobku sumy zistenej nezrovnalosti uvedenej v správe o zistenej nezrovnalosti podľa odseku 7 písm. g).“.
3. V § 13 ods. 14 úvodnej vete sa vypúšťa odkaz 68 nad slovom „únie“.

Poznámka pod čiarou k odkazu 68 sa vypúšťa.

1. V § 13 ods. 14 písm. a) sa slová „osobitného predpisu,69)“ nahrádzajú slovami „osobitných predpisov,60a)“.

Poznámka pod čiarou k odkazu 69 sa vypúšťa.

1. § 20 vrátane nadpisu znie:

„**§ 20**

**Monitorovanie trhu**

(1) Účastník trhu je povinný bezodplatne poskytnúť platobnej agentúre údaje, ktoré pri monitorovaní trhu platobná agentúra požaduje od účastníka trhu.

(2) Údajmi podľa odseku 1 sú najmä údaje o cenách, výrobe a použití, množstvách, zásobách, predaji, vývoze a dovoze poľnohospodárskej komodity, poľnohospodárskeho výrobku alebo potraviny vyrobenej z poľnohospodárskej komodity, a zmluvných vzťahoch, ktorých predmetom je poľnohospodárska komodita, poľnohospodársky výrobok alebo potravina vyrobená z poľnohospodárskej komodity; monitorovanie trhu sa uskutočňuje vždy najmenej v rozsahu potrebnom na riadne splnenie informačnej povinnosti členského štátu voči Komisii podľa osobitných predpisov.33a)

(3) Platobná agentúra zabezpečuje ochranu a integritu údajov, ktoré jej pri monitorovaní trhu poskytujú účastníci trhu.

(4) Platobná agentúra spracúva a uchováva údaje, ktoré jej pri monitorovaní trhu poskytujú účastníci trhu, prostredníctvom informačného systému podľa osobitného predpisu.88a)“.

Poznámka pod čiarou k odkazu88a znie:

„88a) § 2 ods. 4 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov.“.

1. Za § 20 sa vkladá § 20a, ktorý vrátane nadpisu znie:

**„§ 20a**

**Kontrola poskytnutých údajov**

(1) Kontrola poskytnutých údajov sa vykonáva u účastníka trhu porovnaním údajov poskytnutých účastníkom trhu platobnej agentúre pri monitorovaní trhu s údajmi v účtovnej dokumentácii tohto účastníka trhu.

(2) Na výkon kontroly poskytnutých údajov sa vzťahuje primerane osobitný predpis o kontrole v štátnej správe.88b)

(3) Náklady, ktoré účastníkovi trhu vznikli v súvislosti s výkonom kontroly poskytnutých údajov, znáša účastník trhu.“.

Poznámka pod čiarou k odkazu 88b znie:

„88b) § 8 až 15 zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.“.

1. V § 26 ods. 11 sa slová „§ 34 ods. 7“ nahrádzajú slovami „§ 34 ods. 8“.
2. V § 28 ods. 1 sa vypúšťajú slová „plnenie ustanovených podmienok111)a“.

Poznámka pod čiarou k odkazu 111 sa vypúšťa.

1. V § 34 ods. 1 sa slová „odsek 7“ nahrádzajú slovami „odsek 8“.
2. V § 34 sa za odsek 2 vkladá nový odsek 3, ktorý znie:

„(3) Ak sa žiadateľovi rozhodnutím vo veci samej nevyhovuje v plnom rozsahu, rozhodne konajúci orgán o vylúčení odkladného účinku odvolania. Konajúci orgán pri rozhodovaní o vylúčení odkladného účinku odvolania zabezpečí ochranu finančných záujmov Európskej únie podľa § 13.“.

Doterajšie odseky 3 až 8 sa označujú ako odseky 4 až 9.

1. V § 34 ods. 8 sa za písmeno b) vkladá nové písmeno c), ktoré znie:

„c) rozhodnutiu o vylúčení odkladného účinku,“.

Doterajšie písmeno c) sa označuje ako písmeno d).

1. V § 34 ods. 9 písm. c) sa slová „odsek 4“ nahrádzajú slovami „odsek 5“.
2. V § 34 ods. 9 písm. f) sa slová „odseku 5“ nahrádzajú slovami „odseku 6“.
3. V § 34 ods. 9 sa vypúšťa písmeno g).

Doterajšie písmeno h) sa označuje ako písmeno g).

1. V § 37 ods. 1 písm. a) sa slová „informácie podľa § 20 ods. 2“ nahrádzajú slovami „platobnej agentúre údaje podľa § 20 ods. 1“.
2. V § 37 ods. 1 písmeno b) znie:

„b) poskytne platobnej agentúre nesprávne údaje alebo neúplné údaje podľa   
§ 20 ods. 1,“.

1. V § 37 ods. 1 písm. c) sa na konci pripájajú tieto slová: „alebo podľa § 20a“.
2. V § 39 ods. 2 sa slová „od termínu určeného“ nahrádzajú slovom „určené“.
3. V § 40 ods. 1 sa slová „odsek 2“ nahrádzajú slovami „odseky 2 a 3,“.
4. V § 40 ods. 2 písm. a) sa slová „§ 5 ods. 3 písm. g)“ nahrádzajú slovami „§ 10 ods. 1 písm. u)“.
5. V § 40 sa za odsek 2 vkladá nový odsek 3, ktorý znie:

„(3) Ak osobitné predpisy127a) ustanovujú lehotu na poskytnutie podpory v rámci spoločnej organizácie poľnohospodárskych trhov alebo jej preddavku, na rozhodnutie vo veci poskytovania tejto podpory alebo preddavku sa nevzťahuje lehota ustanovená všeobecným prepisom o správnom konaní.“.

Poznámka pod čiarou k odkazu 127a znie:

„127a) Napríklad čl. 25 vykonávacieho nariadenia (EÚ) 2016/1150 v platnom znení, čl. 5 ods. 3 vykonávacieho nariadenia (EÚ) 2017/39 v platnom znení, čl. 10 vykonávacieho nariadenia Komisie (EÚ) 2017/892 z 13. marca 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 138, 25.5.2017) v platnom znení.“.

Doterajší odsek 3 sa označuje ako odsek 4.

1. V § 40 ods. 4 sa slová „§ 5 ods. 3 písm. b)“ nahrádzajú slovami „§ 10 ods. 1 písm. t)“.
2. Za § 41 sa vkladá § 41a, ktorý vrátane nadpisu znie:

„**§** **41a**

**Prechodné ustanovenia k úpravám účinným od 1. októbra 2021**

(1) Konanie o priamych podporách, ktoré sa začalo a právoplatne neskončilo do 30. septembra 2021, sa dokončí podľa tohto zákona v znení účinnom do 30. septembra 2021.

(2) Podľa § 13 ods. 10 v znení účinnom od 1. októbra 2021 postupuje platobná agentúra aj v prípade, ak je vyplácanie podpory alebo príspevku poskytnutého podľa osobitného predpisu64) pozastavené podľa § 13 ods. 10 v znení účinnom do 30. septembra 2021.“.

**Čl. II**

Tento zákon nadobúda účinnosť 1. októbra 2021.